Andrássy út
<s>Andrássy út slobodno prevedeno Andraševa ulica je impresivni bulevar s kraja 19. vijeka u Budimpešti.</s>

<s>Andraševa ulica je 2002. zajedno sa ostalim budimpeštanskim lokalitetima (Budimski dvorac, Obala Dunava) uvrštena na UNESCO-vu Listu mjesta svjetske baštine u Evropi.</s>

<s>Karakteristike i historija gradnje</s>

<s>Andraševa ulica duga je 2.310 metara, počinje iz historijskog centra Pešte i ide do Trga heroja (Hősök tere) i Gradskog parka (Városliget), i to tako da se postupno širi.</s><s>Obrubljena je monumentalnim rezidencijalnim palačama podignutim u raznovrsnim historicističkim stilovima.</s><s>Među svim tim zgradama ističe se palača opere, izgrađena po planovima Miklósa Ybla.</s>

<s>Ispod nje je između 1893. - 1896. izrađena linija milenijskog metroa, kao prvog u kontinentalnoj Evropi.</s>

<s>Bulevar je nazvan po tadašnjem ugarskom premijeru Gyuli Andrássyju koji je bio najveći zagovornik njezine izgradnje.</s><s>Nakon formiranja Narodne Republike Mađarske - 1950. nazvana je Sztálin út (Staljinova ulica), za 
Mađarske revolucije - 1956. prezvana je u Magyar Ifjúság útja (Ulica mađarske omladine), ali je već slijedeće 
godine, nakon slamanja bune, dano ime - Népköztársaság (Ulica Narodne Republike).</s><s>Orginalno ime vraćeno joj je nakon političkih promjena - 1990..</s>

<s>Andraševa ulica je simbol transformacije Pešte u modernu metropolu.</s><s>Taj bulevar je zajedno s izgradnjom prvog metroa, radikalno transformirao urbanu strukturu Pešte.</s>

<s>Andraševa ulica podignuta je od 1872. do 1885.</s><s>Ona je uz metro tipični primjer realizacije planiranih rješenja povezanih sa u to vrijeme najmodernijim tehničkim novitetima, kako bi se zadovoljile potrebe modernog društva u nastajanju.</s><s>Arhitektonski - Andraševa ulica izgleda kao jedinstvena cjelina i pored toga što su kuće uz nju podignute u brojnim eklektičnim stilovima, u kojima ipak dominiraju neorenesansne građevine.</s>

<s>Urbanistički taj bulevar je odraz tendencija, koje su postale široko rasprostranjena u drugoj polovici 19. vijeka.</s>

<s>Izvori</s>

<s>Vanjske veze</s>

<s>Andrássy Avenue na portalu Budapest info</s>

<s>Svjetska baština u Mađarskoj
Budimpešta</s>

